Diari Oficial de la Generalitat Valenciana


Sumari del DOGV 6631, del 17-10-2011 (2011/10163)

Aprovació del Projecte Modificat Número 1 Urbanització Vistahermosa-Nord.
-------------------------------------------------------------------------

### Dades del document

Número de DOGV
:   6631

Data del DOGV
:   17-10-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/10726


Data del document
:   06-10-2011

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Aprovació del Projecte Modificat Número 1 Urbanització Vistahermosa-Nord. [2011/10882]  
La Junta de Govern Local, amb data 26 de setembre de 2011, va adoptar, entre altres, l'acord següent:  
4. Aprovació del Projecte Modificat Número 1 Urbanització Vistahermosa-Nord.  
Es dóna compte de l'expedient tramitat en relació amb l'epígraf indicat més amunt, els antecedents i raonaments del qual figuren, resumits, tot seguit.  
1. El projecte d'urbanització Vistahermosa Nord va ser aprovat per la Junta de Govern Local, en la sessió del dia 29 de gener de 2003.   
  
El contracte d'execució d'obres denominat Urbanització Vistahermosa-Nord, finançat pel Pla Especial de Suport a la Inversió Productiva en Municipis de la Comunitat Valenciana (2009-2011), va ser adjudicat definitivament per la Junta de Govern Local, el dia 2 d'agost de 2010, a l'empresa BECSA, SAU, per la quantitat de 2.986.900,11 € (IVA inclòs).  
L'inici de les obres va tindre lloc l'1 de setembre de 2010 amb la firma de l'acta de comprovació de replantejament. El termini inicial d'execució previst es va establir en nou mesos.  
2. El passat 25 de març de 2011, la direcció facultativa de les obres va sol·licitar a l'òrgan de contractació l'autorització per a iniciar la redacció d'un projecte modificat, a causa de la necessitat d'introduir variacions en l'original, com a conseqüència de causes imprevistes en el moment de la seua redacció; tot això d'acord amb el que especifica l'article 202 de la Llei 30/2007, de Contractes del Sector Públic.  
Respecte d'això, consta en l'expedient un escrit de l'Alcaldia Presidència, de data 6 de maig de 2011, on s'autoritza la tramitació de la modificació esmentada.  
Mitjançant l'Acord de la Junta de Govern Local de 30 de maig de 2011, es va resoldre:  
«Autoritzar la direcció facultativa de l'obra relativa al projecte d'execució d'Urbanització de Vistahermosa Nord, finançat pel Pla Especial de Suport a la Inversió Productiva en Municipis de la Comunitat Valenciana (2009-2011), per a iniciar la tramitació del corresponent expedient tendent a la modificació del projecte, que se substanciarà amb caràcter d'urgència i de conformitat amb el que disposa l'article 217 de la LCSP citat en la part expositiva».  
3. El dia 25 de juliol de 2011, es va presentar el projecte modificat, redactat per l'enginyer director de les obres i amb el conforme de l'empresa contractista.   
La documentació que inclou és la següent:   
- Memòria i annexos a la memòria.  
- Plànols dels projecte modificat.  
- Plec de condicions tècniques.  
- Pressupost.  
- Estudi de seguretat i salut.  
En la memòria s'explica que, durant l'execució de les obres, han aparegut un conjunt de circumstàncies que han determinat la necessitat introduir modificacions en el projecte original, les quals són agrupades en els següents conceptes principals:   
- Adaptació del traçat dels vials projectats a les vies consolidades i als habitatges existents.   
- Adaptació de la xarxa de sanejament i pluvials a les noves necessitats de la zona i habitatges existents, tenint en compte l'existència de noves xarxes d'infraestructures i serveis executades després de la redacció del projecte.   
- Adaptació de la xarxa d'energia elèctrica de baixa tensió al nou reglament.  
- Protecció mitjançant canalització de PVC de totes les línies de baixa i mitjana tensió projectades, d'acord amb la nova normativa de l'empresa concessionària de serveis, vigent des de l'any 2010.  
- Adequació de la instal·lació d'enllumenat projectat a la nova normativa d'eficiència energètica, així com la seua adaptació a la tipologia existent a les zones que hi confronten, recentment executada.  
 - Modificació de la secció de ferm del projecte per a adaptar-la a la tipologia de ferm de la normativa de ferms de la Comunitat Valenciana.  
El pressupost corresponent al projecte modificat puja a la quantitat de 3.293.457,50 € (IVA inclòs).  
El pressupost líquid addicional del projecte modificat, per tant, puja a la quantitat de 306.557,39 € (IVA inclòs).  
Aquest increment resultant suposa un 10,27% sobre el pressupost d'adjudicació.   
4. Consta en l'expedient un informe del Departament Tècnic d'Urbanització, de data 16 d'agost del 2011, on expressa que el projecte modificat és «un document complet, bastant definit i que s'ajusta a les disposicions de caràcter legal o reglamentari que se li apliquen; per això es considera susceptible d'aprovació».  
  
Així mateix, el document compta amb l'informe favorable de l'Oficina de Supervisió de Projectes, emés el dia 30 d'agost de 2011, segons el que disposa l'article 109 de Llei de Contractes del Sector Públic, i els articles 136 i 137 del Reglament General de la Llei de Contractes d'Administracions Públiques.  
5. La competència per a adoptar aquest acord correspon a la Junta de Govern Local, de conformitat amb el que disposa l'article 127, apartat d), de la Llei 7/1985, de 2 d'abril, Reguladora de les Bases de Règim Local.   
Per tot el que s'ha exposat, la Junta de Govern Local adopta els acords següents:  
  
Primer  
Aprovar el Projecte Modificat Número 1 Urbanització Vistahermosa-Nord, redactat per la direcció facultativa de les obres.  
  
Segon  
Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Comunitat Valenciana.   
Cosa que es publica perquè se'n prenga coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i es fa saber que contra l'acte esmentat, que posa fi a la via administrativa, i davant de l'òrgan que el va dictar, es pot interposar, mitjançant un escrit dirigit a l'Ajuntament, en el termini d'un mes i amb caràcter potestatiu, el recurs de reposició previ al contenciós administratiu, o aquest directament, davant del Jutjat Contenciós Administratiu d'Alacant, en el termini de dos mesos, comptadors -ambdós terminis- a partir de l'endemà de la publicació d'aquest edicte en el Butlletí Oficial de la Província d'Alacant.  
  
Alacant, 6 d'octubre de 2011.- La regidora d'Urbanisme: Marta García-Romeu de la Vega. El vicesecretari: Germán Pascual Ruiz Valdepeñas.